
Πρόλογος 


Μετὰ τὴν ἔχδοση τοῦ βιβλίου µας Ἀναζητῶντας τὴν 
Ἀρχέγονη Θεία Λατρεία, ὅπου ἀφ᾽ ἑνὸς παρουσιάσαµε 
κατὰ τρόπον σφαιρικό - καὶ μάλιστα ἀπὸ τρία διαφορε- 
τικὰ κείµενα-πηγές ~ τὴν ἀρχέγονη θεία λατρεία τῆς 
ἀποστολικῆς ἐποχῆς καὶ ἀφ᾽ ἑτέρου προτείναμε μία 
σύγχρονη ἐκδοχὴ γιὰ τὴν ἀξιοποίησή της, θεωρήσαμε καλὸ 
νὰ ἐμβαθύνουμε περισσότερο σ᾽ αὐτήν, ἐξετάζοντας τὶς 
διαφορές της ἀπὸ τὴν σημερινὴ λατρεία. 

Τὸ παρὸν βιβλίο ἔρχεται νὰ μελετήσει τὴν ἀποστολι- 
κὴ θεία λατρεία ἀπὸ ἐννέα διαφορετικὲς πλευρές, ἀντιπα- 
ραβάλλοντας κάθε φορὰ τὴν πρακτικὴ τῆς ἀρχέγονης 
λατρείας μὲ τὴν ἀντίστοιχη σημερινή, διαπιστώνοντας καὶ 
τονίζοντας τὶς ὅποιες διαφορές μεταξύ τους. 

Καὶ τοῦτο, ἔχοντας συνεχῶς κατὰ νοῦν τὸ ἀμείλικτο 
κριτήριο τῆς ἀποτελεσματικότητος τῆς λατρείας. Y ὁποία 
χαροκτήριζε τὴν ἀρχέγονη ἐκκλησία. 


Εἰσαγωγή 


Προκαταρκτικῇ σημείωση 


Τὸ κείμενό μας αὐτὸ βασίζεται σὲ τρεῖς παρα- 
δοχές: 


Κατὰ πρῶτον. ὅτι ἡ Καινὴ Διαθήκη τὴν ὁποίαν 
συνῆφε ὁ Θεὸς μὲ τὸν ἄνθρωπο ἔγκειται στὴν ἐπέκταση 
τῆς Θείας Βασιλείας καὶ ἐντὸς τοῦ κτιστοῦ κόσμου, διὰ 
τῶν ἀνθρώπων καλῆς θελήσεως. 

Κατὰ δεύτερον. ὅτι οἱ ἄνθρωποι καλῆς θελήσεως 
ἀποδέχονται αὐτὴν τὴν θεία ἐνέργεια προσφέροντας 
στὸν Θεῖο Πατέρα τὴν πρὸς τοῦτο ὁρισθεῖσα Θεία 
Λατρεία. 

Κατὰ τρίτον, ὅτι «ἐκκλησία» εἶναι ἡ ἑκάστοτε 
ὁμάδα ἀνθρώπων OL ὁποῖοι συγκεντρώνονται μὲ ἀποκλει- 
στικὸ σκοπὸ τὴν προσφορὰ τῆς προαναφερθείσης Θείας 
Λατρείας.! 


<<<» 


1 Οἱ ἀρχὲς αὐτὲς ἀναπτύσσονται στὸ ἔργο µας Ἀναζητῶντας 
τὴν Ἀρχέγονη Θεία Λατρεία, Ἀθήνα 2022, 


ES 


Δύο χιλιετίες ἔχουν παρέλθει ἀπὸ τότε ποὺ ὁ 
Σαρκωθεὶς Λόγος θέσπισε τὴν θεία Εὐχαριστία, δηλώνοντάς 
μας ὅτι πρόκειται γιὰ τὸν Ἄρτο τῆς ἀληθινῆς, πνευματικῆς, 
αἰωνίοις Ζωῆς, ὁ ὁποῖος εἰσάγει στὴν Θεία Βασιλεία. 
Θεωρῶντας λοιπὸν τὴν Θεία Εὐχαριστία ὡς τὴν αἰσθητὴ 
ἐκδήλωση Y βάση μίας Θείας ᾿Ἐνεργείας Y ὁποία ἐπενεργεῖ 
ἀχρόνως στὸν κόσμο, θὰ περιμέναμε ὅτι μέσα σ᾽ αὐτὸ τὸ 
χρονικὸ διάστηµα τῶν δύο χιλιετιῶν θὰ εἶχαν σχηματισθεῖ 
μέσα στοὺς κόλπους τῆς ἀνθρωπότητος κάποιοι πυρῆνες, 
κύτταρα ἢ θύλακες τῆς Θείας Βασιλείας, οἱ ὁποῖοι θὰ εἶχον 
τὴν τάση νὰ ἐπεκτείνονται, νὰ αὐξάνονται, νὰ πολλαπλα- 
σιάζονται, προάγοντας βαθμιαίως τὸ Θεῖο αὐτὸ Ἔργο ἐπὶ 
τῆς γῆς. 

Τοῦτο δὲν βλέπουμε νὰ ἔχει συμβεῖ. Ἀντιθέτως, βλέ- 
πουμε τὴν ἀνθρωπότητα νὰ χαταβαραθρώνεται ἠθικῶς καὶ 
πνευματικῶς καὶ νὰ ἀπομακρύνεται ὁλοένα καὶ περισσότε- 
PO ἀπὸ τὶς μεταφυσικὲς βάσεις τοῦ ὄντος της. 

Εἶναι δυνατὸν νὰ φαντασθοῦμε µία Θεία Ἐνέργεια 
νὰ παραμένει χωρὶς ἀποτέλεσμα; O Ἴδιος ὁ Σαρκωθεὶς 
Λόγος περιέγραφε τὴν ἐγκατάσταση καὶ ἐπέκταση τῆς 
Θείας Βασιλείας στὴν γῆ παραβάλλοντάς την ἀναλογικῶς 
μὲ τὴν ἀνάπτυξη μίας ἀμπέλου; Y μὲ τὴν ἐξάπλωση μίας 
πυρκαγιᾶς.᾽ Γιατὶ δὲν τὸ παρατηροῦμε νὰ συμβαίνει; Εἶναι 
δυνατὸν νὰ δεχθοῦμε ὅτι ὁ Θεὸς ἐνεργεῖ κατὰ τρόπον 


2 «Ἐγώ εἰμι ἡ ἄμπελος ἢ ἀληθινή, καὶ ὁ πατήρ µου ὁ γεωργός 
ἐστι...» To. 15.1-8. 

3 «Πῦρ ἦλθον βαλεῖν ἐπὶ τὴν γῆν, καὶ τί θέλω εἰ ἤδη ἀνήφθη! » 
[Aovx. 12.49]. 


ἀτελέσφορο; Abr? ἡ ἰδέα δὲν θὰ προσέβαλλε κατάφωρα τὴν 
Θεία Παντοδυναμία; 


Ἐάν, ὅπως μᾶς βεβαιώνει ὁ Σαρκωθεὶς Λόγος, τὸ 
«εἰσιτήριο» γιὰ τὴν Θεία Βασιλεία εἶναι ἡ λατρεία τὴν 
ὁποίαν θέσπισε πρὸς τοῦτο. συνεπάγεται ὅτι NY ἀπάντηση 
στὸ ἀμείλικτο αὐτὸ ἐρώτημα ἀνευρίσκεται ἀκριβῶς Exei: 
δηλαδὴ στὸ Μυστήριο τῆς Θείας Εὐχαριστίας καὶ στὸν 
τρόπο τελέσεώς του κατὰ τὶς δύο αὐτὲς χιλιετίες. Καὶ μὲ 
τὴν λέξη «τρόπος» δὲν ἐννοοῦμε μόνον τὴν ἐξωτερικὴ ὄψη 
αὐτῆς - δηλαδη τὸν τόπο καὶ τὸν χρόνο, τὰ ἄμφια καὶ τὰ 
σκεύη. τὰ λόγια χαὶ τοὺς χειρισμούς - ἀλλὰ καὶ τὶς 
ἐσωτερικές της διαστάσεις, ὅπως εἶναι π.χ. ὁ στόχος της ἢ ἢ 
ὀντολογικὴ τοποθέτηση τῶν λατρευόντων ἔναντι τοῦ Θεοῦ, 
καὶ ἄλλες, τὶς ὁποῖες θὰ ἐξετάσουμε στὴν συνέχεια, καθὼς 
θὰ ἀντιπαραβάλουμε τὰ χαρακτηριστικὰ TOD μεταγενεστέ- 
ρου - «λειτουργικοῦ» - τρόπου λατρείας μὲ ἐκεῖνα τῆς 
ἀρχέγονης - μὴ λειτουργικῆς - λατρείας τῆς ἀποστολικῆς 
ἐποχῆς. 


4 «Ἐγώ εἰμι 6 ἄρτος τῆς ζωῆς: ὁ ἐρχόμενος πρός µε οὐ μὴ 
πεινάσῃ. καὶ ὁ πιστεύων εἰς ἐμὲ οὐ μὴ διψήσει πώποτε». 
[Ἴω. 6.35]. «Ἐγώ εἰμι ὁ ἄρτος ὁ ζῶν ὁ ἐκ τοῦ οὐρανοῦ κα- 
tapas ἐάν τις φάγῃ ἐκ τούτου τοῦ ἄρτου, ζήσεται εἰς τὸν 
αἰῶνα» [Ἴω. 6.51]. «Ὁ τρώγων µου τὴν σάρκα καὶ πίνων 
µου τὸ αἷμα ἔχει ζωὴν αἰώνιον, καὶ ἐγὼ ἀναστήσω αὐτὸν ἐν 
τῇ ἐσχάτῃ ἡμέρᾳ. ἡ γὰρ σάρξ μου ἀληθῶς ἐστι βρῶσις, καὶ 
τὸ αἷμά µου ἀληθῶς ἐστι πόσις. ὁ τρώγων µου τὴν σάρκα 
καὶ πίνων µου τὸ αἷμα ἐν ἐμοὶ μένει, κἀγὼ ἐν αὐτῷ [Ἴω. 
6.54-56]. 

«Οὐκ ἦλθον καταλῦσαι ἀλλὰ πληρῶσαι» 


Εἶναι σημαντικὸ νὰ κατανοήσουμε ὅτι N χριστιανικὴ 
λατρεία, ὅπως θεσπίσθηκε ἀπὸ τὸν Σαρχωθέντα Λόγο καὶ 
συνέχισε νὰ ἀσχεῖται ἀπὸ τοὺς Ἀποστόλους καὶ τὶς πρῶτες 
γενεὲς διαδόχων τους, θεμελιώνεται σαφῶς καὶ κατηγορήη- 
ματικῶς ἐπάνω στὴν ἰουδαϊκὴ εὐχαριστιακὴ παράδοση. Στὸ 
χεφάλαιο τοῦτο, λοιπόν, θὰ ἐξετάσουμε τὶς μορφολογικές 
τους ὁμοιότητες ἀλλὰ καὶ τὴν οὐσιώδη διαφορά τους. 

Ὁ ἰουδαϊκὸς νόμος ἀπαγορεύει τὴν κατανάλωση 
οἱασδήποτε τροφῆς ἐὰν δὲν ἔχει προηγηθεῖ ἔκφραση 
εὐχαριστίας πρὸς τὸν Θεό. 

Στὴν πραγματεία Μπερακὼθ (Εὐλογίες) τοῦ Ταλ- 
μοὺδ ὁρίζονται μεταξὺ ἄλλων τὰ ἑξῆς: 


«Μισνᾶ: Ποιὲς εὐλογίες λέγονται ἐπάνω ἀπὸ τοὺς 
καρπούς; Ἐπάνω ἀπὸ καρπὸ δένδρου λέγεται τό: 
“[Εὐλογητὸς el Κύριε ὁ Θεὸς ἡμῶν. Βασιλεῦ τῶν αἰώνων, 
ὁ παράγων τὸν καρπὸν τοῦ δένδρου”. Ὄχι ὅμως γιὰ τὸ 
σταφύλι. ὅπου λέγεται: ... ὁ παράγων τὸν καρπὸν τῆς 
ἀμπέλου”. Ὅσον ἀφορᾶ σ᾽ ἐκεῖνα ποὺ καρπίζουν στὸ 
ἔδαφος. λέγεται τὸ ἑξῆς: . ὁ παράγων καρπὸν ἀπὸ τὴν 
γῆν”. Ἐπάνω ἀπὸ τὸ φωμὶ λέγεται: “... ὁ παράγων ἄρτον 


«6 


ἀπὸ τὴν γῆν. Ἐπάνω ἀπὸ τὰ λαχανικά: ὁ παράγων 

καρπὸν ἀπὸ τὴν γην”. Ἀλλ᾽ ó Ραββὶ Ἰούδας λέγει: “... ὁ 
παράγων πάσης φύσεως χόρτα”». 


«Σχόλιο: Ἀπὸ ποὺ προκύπτει τοῦτο; Ὅπως 
διδάσκουν οἱ Ραββῖνοι µας: “ὁ καρπὸς θὰ εἶναι ἱερός, 
προσφέροντας αἶνο στὸν Θεό”. Αὐτὸ μᾶς διδάσκει ὅτι 
ἀπαιτεῖται εὐλογία πρὶν καὶ μετὰ τὴν κατανάλωσή του. 
Ἐπὶ τῆς ἰσχύος αὐτῆς τῆς διατάξεως λέγει ὁ Ραββὶ Ἀκίβα: 
“ἀπαγορεύεται στὸν ἄνθρωπο νὰ γευθεῖ ὁ,τιδήποτε ἐὰν 
προηγουμένως δὲν ἐκφωνήσει εὐλογία ἐπάνω ἀπὸ αὐ- 
τό”».5 


Κατόπιν τοῦ γεύματος ἀκολουθεῖ μία ἀκόμη εὐχαρι- 
OTLAXY προσευχή: 


«Εὐλογητὸς εἶ Κύριε ὁ Θεὸς ἡμῶν, ὁ Θεὸς τοῦ 
Ἰσραήλ. ὁ Κύριος Σαββαώθ. 6 οἰκῶν ἐν τοῖς Χερουβείμ. 
διὰ τὴν τροφὴν τὴν ὁποίαν ἐφάγομεν».5 


Ἀνάμεσα σ᾽ αὐτὲς τὶς εὐχαριστιακὲς προσευχές, 
ἰδιαιτέρως σημαντικὲς εἶναι ἐχεῖνες ποὺ ἀφοροῦν στὸν 
ἄρτο, στὸν οἶνο, καθὼς καὶ ἢ εὐχαριστία. κατόπιν τοῦ γεύ- 
ματος. 


Ὁ ἰουδαϊκὸς Νόμος, λοιπόν, ἀπαιτεῖ ἀπὸ τὸν ἄνθρω- 
πο νὰ ἐκφράζει εὐχαριστία πρὸς τὸν Θεὸ γιὰ ὅλα ὅσα 
συμβάλλουν στὴν συντήρηση τῆς σωματικῆς του ζωῆς. Σύμ- 
(uva μὲ τὸν Νόμο αὐτὸν ἐνήργησε καὶ Ó ΣΧαρκωθεὶς Λόγος 
στὸν Μυστικὸ Δεῖπνο, ἀφοῦ N ἀπουσία. τῆς ὁποιασδήποτε 


5 The Soncino Babylonian Talmud / Berakoth, Talmudic Books, Ν.]. 
2012, κεφ. 6, $35. 
6 The Soncino Babylonian Talmud / Berakoth, κεφ. 7, 840. 

ἐξηγήσεως ὅσον ἀφορᾶ στὴν λέξη «εὐχαριστήσας» τῶν 
Εὐαγγελιστῶν, δηλώνει ἐμμέσως πλὴν σαφῶς ὅτι ἐπρόκειτο 
γιὰ κάτι ποὺ ἀποτελοῦσε χοινὸ τόπο γιὰ τοὺς Ἰουδαίους. 


Μὲ μία διαφορά: «οὐκ ἦλθον καταλῦσαι ἀλλὰ 
πληρῶσαι»: Δὲν ἦλθα νὰ καταργήσω τίποτε ἀπὸ ὅσα 
ὁρίζει ὁ Νόμος: ἦλθα νὰ γεμίσω αὐτὴν τὴν ἰσχύουσα 
εὐχαριστιακὴ λατρευτικὴ διαδικασία μὲ καινούργιο πνευ- 
ματικὸ περιεχόμενο: δηλαδή. νὰ σᾶς προσφέρω τὴν Θεία 
Βασιλεία ἡ ὁποία «ἤγγωεν», καὶ τὴν συνεπαγόμενη 
Αἰώνια Ζωή. Κι αὐτὸ θὰ τὸ κάνω προσφέροντάς σας τὸν 
Ἄρτο τῆς Ζωῆς. τὸν ἴδιο µου τὸν Ἑαυτό. διὰ τῆς Θυσίας 
μου (ἢ ὁποία εἶναι συγχρόνως ἄχρονη καὶ ἱστορική, 
αἰώνια καὶ χρονική, ὑπερκόσμια καὶ ἐγκόσμια), καί - 
μυστηριακῶς - μέσῳ τῆς γνωστῆς σας εὐχαριστίας γιὰ 
τὸν ἄρτο καὶ γιὰ τὸν οἶνο, τὴν ὁποίαν ὅμως τώρα 
ἀναβαθμίζω ὀντολογικῶς: Eis τὸ ἑξῆς, εὐχαριστῶντας τὸν 
Θεῖο Πατέρα καὶ μεταλαμβάνοντας τοῦ ἄρτου καὶ τοῦ 
οἴνου «εἰς τὴν ἐμὴν ἀνάμνησιν», δηλώνετε ὅτι ἀποδέχε- 
σθε τὴν Θεία Βασιλεία ποὺ σᾶς προσφέρεται καὶ τῆς 
ἐπιτρέπετε νὰ εἰσέλθει στὴν καρδιά σας καὶ νὰ παρα- 
μείνει ἐκεῖ γιὰ ὅσο διάστηµα ἐσεῖς κατορθώσετε νὰ τὴν 
διατηρήσετε. 

Σ᾽ αὐτὸ τὸ πνεῦμα - καὶ ἀνταποκρινόμενοι στὴν 
ἔχκληση τοῦ Σαρκωθέντος Λόγου - οἱ Ἀπόστολοι καὶ οἱ 
διάδοχοί τους ἀπηύθυναν τὴν Εὐχαριστία τους στὸν Θεῖο 
Πατέρα μὲ τὶς ἀκόλουθες τρεῖς προσευχές, οἱ ὁποῖες 
διασώζονται στὸ ἐξαιρετικὰ σημαντικὸ πρωτοχριστιανικὸ 

κείμενο τῆς «Ἀποστολικῆς Διδαχῆς», τὸ ὁποῖον χρονολογεῖ- 
ται μεταξὺ 70 καὶ 100 u. X.:“ 


Εὐχαριστοῦμεν Xo, Πάτερ ἡμῶν. ὑπὲρ τῆς ἁγίας 
ἀμπέλου Aavid τοῦ παιδός Σου, ἧς ἐγνώρισας ἡμῖν διὰ 
Ἰησοῦ τοῦ παιδός Σου [...]. 


Εὐχαριστοῦμεν Σοι, Πάτερ ἡμῶν. ὑπὲρ τῆς ζωῆς 
καὶ γνώσεως, ἧς ἐγνώρισας ἡμῖν διὰ Ἰησοῦ τοῦ παιδός 
Σου [...]. 


Εὐχαριστοῦμεν Σοι. Πάτερ Ἅγιε, ὑπὲρ τοῦ Ἁγίου 
Ὀνόματός Σου, οὗ κατεσκήνωσας ἐν ταῖς καρδίαις ἡμῶν, 
καὶ ὑπὲρ τῆς γνώσεως καὶ πίστεως καὶ ἀθανασίας. ἧς 
ἐγνώρισας ἡμῖν διὰ Ἰησοῦ τοῦ παιδός Σου [...].° 


Ὅπως παρατηροῦμε, οἱ παραπάνω προσευχὲς δὲν 
ἀφοροῦν πλέον στὴν φυσικὴ τροφή, ἣ ὁποία συντηρεῖ τὴν 
σωματική µας ζωή: στὴν Θεία Εὐχαριστία τῆς Καινῆς 
Διαθήκης οἱ προσευχὲς ποὺ ἀπευθύνονται στὸν Θεῖο Πατέρα 
ἀφοροῦν σ᾽ ἐκείνην τὴν οὐράνια, πνευματικὴ τροφή, ἢ ὁποία 


7 Τὸ πλῆρες χείµενο αὐτῶν παρατίθεται στὸ Παράρτημα τοῦ 
ἀνὰ χεῖρας ἔργου. 

8 Βλ. Hitchcock & Brown, The Teaching of the Twelve Apostles (Δι- 
δαχὴ τῶν Δώδεκα Ἀποστόλων), Nimmo, London, 1885, σελ. 
16-20. - Philip Schaff, Teaching of the Twelve Apostles (Διδαχὴ 
τῶν Δώδεκα Ἀποστόλων), Funk δε Wagnalls, New York, 1890, 
σελ. 190-198. - Ἐπίσης, γιὰ µία σφαιρικότερη παρουσίαση 
τῆς ἀρχέγονης ἀποστολικῆς λατρείας στὸ πλαίσιο τῶν ἰδεῶν 
ποὺ ἀναπτύσσουμε στὸ παρὸν ἔργο µας, καθὼς καὶ µία σύγ- 
χρονη λατρευτικὴ πρόταση, βλ. τὸ δικό µας: Ἀναζητῶντας τὴν 
Ἀρχέγονη Θεία Λατρεία (Eva σύγχρονο βλέμμα στὶς Πηγές 
~ καὶ µία πρόταση) Ἀθήνα 2022. 

παρέχει καὶ συντηρεῖ τὴν πνευματική, αἰώνια ζωή, καὶ 
συγκεκριµένα: 
° στὴν Θεία Βασιλεία ποὺ μᾶς προσφέρεται ἀπὸ τὸν 
Θεῖο Πατέρα καὶ Y ὁποία συμβολίζεται ἀπὸ τὴν 
ἄμπελο καὶ τὸ προϊόν της, τὸν Oc vo- 


° στὴν Zwn καὶ Γνώση ποὺ μᾶς παρέχει ὁ “Aptos τῆς 
Ζωῆς: 

° στὴν Θεία Παρουσία, ἢ ὁποίο ἔρχεται νὰ σκηνώσει 
µέσα στὴν καρδιά μας.5 


Αὐτὸς ἦταν ὁ τρόπος κατὰ τὸν ὁποῖον προσέφεραν 
τὴν Θεία Εὐχαριστία οἱ Ἀπόστολοι καὶ οἱ διάδοχοί τους: 
σύντομος, λιτὸς καὶ ἐπικεντρωμένος. Ἡ δὲ ἐγκυρότητα καὶ 
ἀποτελεσματικότητα αὐτῆς τῆς λατρείας ἀποδεικνύεται 
ἱστορικῶς ἀπὸ τὸ ζῶν πνεῦμα τῆς προφητείας καὶ γενικό- 
τερα ἀπὸ τὴν χαρισματικότητα ποὺ χαρακτήριζε τὴν ἀρχέ- 
yovn ἐχείνη ἐκκλησία. τοῦ Χριστοῦ. 


Κάτι τὸ ὁποῖον χάθηκε στὴν πορεία... 


9. «Ἐγώ εἰμι ἡ ἄμπελος ἢ ἀληθινή, καὶ ὁ πατήρ µου ὁ γεωργός 
ἐστι. πᾶν κλῆμα ἐν ἐμοὶ μὴ φέρον καρπόν, αἴρει αὐτό, καὶ 
πᾶν τὸ καρπὸν φέρον, καθαίρει αὐτὸ, ἵνα πλείονα καρπὸν 
φέρῃ» Io. 15.1-21. 

10 «Οὐκ οἴδατε ὅτι ναὸς Θεοῦ ἐστε καὶ τὸ Πνεῦμα τοῦ Θεοῦ 
οἰκεῖ ἐν ὑμῖν; εἴ τις τὸν ναὸν τοῦ Θεοῦ φθείρει, φθερεῖ το- 
ὕτον ὁ Θεός: ὁ γὰρ ναὸς τοῦ Θεοῦ ἅγιός ἐστιν. οἵτινές ἐστε 
ὑμεῖς». [Α΄ Κορινθ. 3.16~17]. «Οὐκ οἴδατε ὅτι τὸ σῶμα ὑμῶν 
ναὸς τοῦ ἐν ὑμῖν Ἁγίου Πνεύματός ἐστιν, οὗ ἔχετε ἀπὸ 
Θεοῦ, καὶ οὐκ ἐστὲ ἑαυτῶν; » [Α΄ Κορινθ. 6.19]. 

H Σύγκριση... 


Ποῦ ὀφείλεται N ἀπώλεια τῆς χαρισματικότητας; 

Προφανῶς τὸ ζήτημα εἶναι πολυδιάστατο. Θεωρήσα- 
µε λοιπὸν ἀπαραίτητο νὰ ἀντιπαραβάλλουμε τὶς δύο µορ- 
φὲς λατρείας, τὴν ἀρχέγονη καὶ τὴν μεταγενέστερη / σύγ- 
χρονη. διότι ἀσφαλῶς µέσα στὶς διαφορές τους θὰ κατορ- 
θώσουμε νὰ ἀνακαλύφουμε τοὺς λόγους. 


α. Ἀντικείμενο 

"EE ὁρισμοῦ καὶ ἑτυμολογικῶς, ἢ λέξη «ἐχκχλησία» 
σημαίνει ἕνα σύνολο ἀνθρώπων οἱ ὁποῖοι ἀνταποκχρίνονται 
στὴν ἔκχληση τοῦ Σαρχωθέντος Λόγου καὶ συνέρχονται γιὰ 
νὰ προσφέρουν στὸν Θεῖο Πατέρα τὴν ὁρισθεῖσα λατρεία. 
Ἔτσι, ἀντικείμενο τῆς ἀρχέγονης ἐκκλησίας ἦταν ἢ προσφο- 
ρὰ τῆς θείας λατρείας, σύμφωνα μὲ τὶς ὁδηγίες ποὺ εἶχον 
λάβει ἀπὸ τὸν Σαρκωθέντα Λόγο. Ἐπιπροσθέτως καὶ 
εὐλόγως, ἦταν ἢ διασφάλιση τῶν προὐποθέσεων, ὥστε ἢ 
λατρεία αὐτὴ νὰ εἶναι ὀρθὴ καὶ ἀποτελεσματική. 

Ὅμως: πολὺ σύντομα N ἐκκλησία ἄρχισε νὰ 
ἀσχολεῖται μὲ τὴν θεολογία, μὲ τὴν διατύπωση δογ- 
μάτων. Ἐπεδίωξε νὰ διατυπώσει μὲ λέξεις τὰ Ἄρρη- 
τα Μυστήρια τοῦ Θεοῦ, χωρὶς νὰ ἔχει ἐπίγνωση τῆς 
σχετικότητος και τῶν περιορισμῶν τῆς διανοητικῆς 

αὐτῆς προσπαθείας. Ἡ διανοητική, «θεολογικὴ» 
προσέγγιση ἀντικατέστησε ἐν πολλοῖς ὡς νοοτροπία 
τὴν καρδιακή. «λατρευτικὴ» προσέγγιση. Ἀποτέλε- 
σμα: φανατισμµός, μισαλλοδοξία, ἔριδες, διαμάχες, 
σχίσματα, καὶ ἕνα ἀδυσσώπητο (καὶ ἄκρως αἱματη- 
06) κυνῆγι τῶν διαφωνούντων «αἱρετικῶν». 


β. Διάρκεια καὶ τρόπος τῆς λατρευτικῆς διαδικα- 

σίας 

Ἡ θεία λατρεία δὲν χρειάζεται νὰ εἶναι πολύωρη γιὰ 
νὰ εἶναι ἔγχυρη καὶ ἀποτελεσματική. Ἐκεῖνο ποὺ τέλεσε ὁ 
Σαρκωθεὶς Λόγος κατὰ τὸν Μυστικὸ Δεῖπνο εἶχε διάρκεια 
ὀλίγων λεπτῶν. Γι᾽ αὐτὸ καὶ ἡ λατρεία ποὺ προσέφεραν οἱ 
Ἀπόστολοι ἦτον ὀλιγόλεπτη, λιτή, ἑστιασμένη. Ἀκόμη, ἦταν 
ἄμεση καὶ μὴ ἱεροτελεστική (χωρὶς εὐλογίες, ἐπικλήσεις καὶ 
καθαγιασμούς). Δὲν ὑπῆρχε εἰδικὴ τάξη ἱερέων γιὰ τὴν 
τέλεσή της: ὁ κάθε Χριστιανὸς (ἄνδρας ἢ γυναῖκα) δικαιοῦ- 
το νὰ τὴν τελεῖ. 

Ὅμως: Σὺν τῷ χρόνῳ κατέστη μακροσχελέ- 
στατη. Προσέλαβε μορφὴ ἱεροτελεστική, «λειτουργι- 
xh» (πλέον περιλαμβάνει εὐλογίες, ἐπικλήσεις καὶ 
καθαχιασμούς). H δὲ τέλεσή της ἐπιφυλάσσεται 
μόνον στοὺς χειροτονηµένους ἱερεῖς. 


y. Κεντρικὴ ἰδέα 


Ὅπως «φαίνεται σαφῶς στὸ κείµενο τῶν τριῶν 
προσευχῶν ποὺ ἀποτελοῦν τὴν ἀρχέγονη Θεία Εὐχαριστία 

τῆς Ἀποστολικῆς ἐποχῆς, κεντρικη ἰδέα τῆς θείας λατρείας 
εἶναι y Θεία Βασιλεία, y ὁποία ἀναφέρεται: 

i. στὴν εὐχὴ τοῦ οἶνου, συμβολικῶς: «ὑπὲρ τῆς 
ἁγίας ἀμπέλου Δαυὶδ τοῦ παιδός Σου»: 

ii. στὴν εὐχὴ τοῦ ἄρτου, ρητῶς: <... συναχθήτω σου 
ἡ Ἐκκλησία ἀπὸ τῶν περάτων τῆς γῆς εἰς τὴν σὴν 
Βασιλείαν»': 


iii. στὴν εὐχὴ κατόπιν τῆς μεταλήψεως, ρητῶς: <... 
σύναξον αὐτὴν ἀπὸ τῶν τεσσάρων ἀνέμων, τὴν ἁγιασθεῖ- 
σαν. εἰς τὴν σὴν Βασιλείαν, ἣν ἡτοίμασας αὐτῇ». 


Σκοπὸς λοιπὸν τῆς ἀποστολικῆς θείας λατρείας εἶναι 
y ἐπιδίωξη τῆς Θείας Βασιλείας, ἐπιδίωξη ἢ ὁποία - ὅπως 
θὰ δοῦμε παρακάτω - δὲν εἶναι ἀτομική, ἀλλὰ ὁμαδική. 


Ὅμως: Παρὰ τὸ γεγονὸς ὅτι y Θεία Βασιλεία 
παραμένει ὡς ἰδέα στὴν μεταγενέστερη (καὶ τὴν 
σημερινὴ) ἐποχή, ἐν τούτοις χύριος στόχος τῆς θείας 
λατρείας ἔχει ἐπικρατήσει νὰ θεωρεῖται Y σωτηρία 
τῆς ψυχῆς. Ἐξυπακούεται ὅτι ὁ εἰσερχόμενος στὴν 
Βασιλεία τοῦ Θεοῦ σώζεται! Ἀλλ᾽ αὐτὸ ὀφείλει νὰ 
εἶναι ἀποτέλεσμα καὶ ὄχι στόχος: «ὃς γὰρ ἂν θέλῃ 
τὴν φυχὴν αὐτοῦ σῶσαι, ἀπολέσει αὐτήν» . 
8.351>. Γιατὶ τοῦτο; Κατὰ τὴν γνώμη µας, διότι ἢ 
ἐπιδίωξη ἀτομικῶν ἀγαθῶν - ἔστω καὶ πνευματικῶν 
- δὲν παύει νὰ εἶναι ἐγωϊστική. Κι αὐτὸς εἶναι ἕνας 
ἀπὸ τοὺς λόγους γιὰ τοὺς ὁποίους N θεία λατρεία 
ὀφείλει νὰ εἶναι ὁμαδική. 


19 ~ 


ó. Προὐποθέσεις: 


Βασικὴ καὶ οὐσιώδης προὐπόθεση γιὰ τὴν ὀρθὴ 
προσφορὰ τῆς Θείας Εὐχαριστίας εἶναι Y ὁμαδικότητα, ἢ 
συγκρότηση ἐν ἀγάπῃ μίας συλλογικῆς μονάδος, Y, ὁποία 
- «ὁμοθυμαδὸν», ἢ ἀλλιῶς ὡς «EV σῶμα καὶ Ev πνεῦμα»!! 
- προσφέρει ἀπὸ χοινοῦ τὴν ὁρισθεῖσα θεία λατρεία, οὕτως 
ὥστε ἡ συλλογικὴ αὐτὴ μονάδα ν᾽ ἀποτελέσει Σῶμα Χρι- 
στοῦ, Ναὸ τοῦ Ἁγίου Πνεύματος καὶ φορέα τῆς Θείας 
Βασιλείας. 


ς 


Ὅμως: Αὐτὴ ἡ ἐπίγνωση καὶ Y ἑνότητα 
χάθηκαν μὲ τὸν ροῦν τὸν αἰώνων. Πλέον οἱ πιστοὶ 
προσέρχονται ὡς ἄτομα, ἐπιδιώχοντας ὁ κάθε ἕνας 
τὴν ἀτομική του σωτηρία, ὅταν δὲν τὸ κάνουν ἀπὸ 
ἁπλῆ ἐθιμοτυπία . 


ε. Χαρακτήρας 


Ὁ χαρακτῆρας τῆς ἀποστολικῆς λατρείας ἦταν - χυ- 
ριολεχτικῶς - εὐχαριστιακός. Οἱ πρῶτοι Χριστιανοὶ εὐχαρι- 
στοῦσαν τὸν Θεῖο Πατέρα ἀποδεχόμενοι μὲ χαρὰ τὴν Θεία 
Βασιλεία ποὺ τοὺς προσέφερε. Εὐχαριστία. χαρὰ καὶ 
ἀποδοχῇ χαρακτήριζαν τὴν λατρεία τῆς ἀποστολικῆς 
ἐποχῆς. 

Ὅμως: 


41 Ἀπὸ τὴν ἀλεξανδρινὴ Θεία Λειτουργία. Βλ.: Ἡ Θεία Λειτουρ- 
γία κατὰ τὸ Ἀλεξανδρινὸ Τυπικὸ ἢ Λειτουργία τοῦ Ἁγίου 
Μάρκου, Ἀθήνα 2021, σὲ ἔκδοσή µας. 

° y νεώτερη λατρεία χαρακτηρίζεται ἀπὸ τὶς 
ἑξῆς ἰδέες, οἱ ὁποῖες ἔχουν χαταστεῖ ψυχολο- 
γικὰ βάρη: ἁμαρτία, ἐνοχή, ἀπειλὲς γιὰ 
αἰώνια τιμωρία. ἐξιλέωση, ἐξευμενισμὸς τῆς 
«ὀργῆς τοῦ Θεοῦ», ἀναξιότητα τοῦ ἀνθρώπου, 
ἔλεος χλπ... Ὅπως ὅμως βλέπουμε, τίποτε 
ἀπὸ αὐτὰ δὲν χαρακτηρίζει τὴν ἀποστολικὴ 
θεία λατρεία. 

° Ὁ εὐχαριστιακὸς χαρακτῆρας τῆς ἀρχέγονης 
λατρείας ἀντιδιαστέλλεται καὶ πρὸς τὸν ἐκδή- 
AWS ἱκετευτιχὸ χαρακτῆρα τῆς νεώτερης λα- 
τρείας. Οἱ πρῶτοι Χριστιανοὶ εὐχαριστοῦσαν, 
διότι ἐλάμβαναν. Οἱ μεταγενέστεροι, αἰτοῦν- 
ται, ἱκετεύουν. Ἀπευθύνουν στὸν Θεῖο Πατέρα 
ἀναρίθμητες δεήσεις καὶ ἱκεσίες γιὰ τὴν 
κάλυψη ὅλων τῶν ἀναγκῶν τους, λησμονῶν- 
τας προφανῶς τὶς ὁδηγίες ποὺ ἔχουμε λάβει 
σχετικῶς: νὰ μὴ πολυλογοῦμε. διότι γνωρίζει 
Ó Θεῖος Πατέρας τὶς ἀνάγκες μας: νὰ 
ζητοῦμε πρῶτα τὴν Βασιλεία τοῦ Θεοῦ. καὶ 
ὁ Θεὸς θὰ μεριμνήσει γιὰ ὅλα τὰ ὑπόλοιπα, 
τὰ ὁποῖα γνωρίζει καλύτερα ἀπὸ ἐμᾶς... 

H πράξη τῆς εὐχαριστίας δείχνει πλήρωση καὶ 
πλοῦτο. Εὐχαριστοῦμε ἐπειδὴ ἔχουμε λάβει. Ἀντιθέτως, ἢ 
ἱκεσία δηλώνει ἔνδεια. Αἰτούμασθε ἐπειδὴ στερούμασθε. 
Ἔπ᾽ αὐτοῦ, διαβάζουμε στὸ ἀπόκρυφο τοῦ Ἰακώβου: «Σᾶς 


12 Ματθ. 6.7-8, 6.31-33. 

εἶπα νὰ γίνετε πλήρεις. ὥστε νὰ μὴν εἶσθε ἐνδεεῖς. Οἱ 
ἐνδεεῖς δὲν θὰ σωθοῦν. Τὸ νὰ εἶσθε πλήρεις εἶναι καλό, 
ἐνῷ τὸ νὰ εἶσθε ἐνδεεῖς εἶναι κακό». 


Ἐν τέλει, εἶναι σημαντικὸ νὰ τονίσουμε τὸ ἑξῆς: Ὁ 
εὐχαριστιακὸς λόγος ὁ ὁποῖος ἀπευθύνεται στὸν Θεῖο 
Πατέρα ἀρκεῖ γιὰ νὰ καθαγιάσει ἐκεῖνο στὸ ὁποῖον ἀφορᾶ. 
Τὸ γεγονὸς αὐτὸ δὲν περιορίζεται μόνον στὸ Μυστήριο τοῦ 
Ἄρτου καὶ τοῦ Οἴνου. Στὸ ἕβδομο κεφάλαιο τῶν Ἀποστολι- 
κῶν Διαταγῶν διὰ Κλήμεντος, ἐπισκόπου Ρώμης (τρεῖς 
αἰῶνες ἀργότερα. ἀπὸ τὴν Ἀποστολικὴ Διδαχή!) συναντοῦμε 
τὸν ἑξῆς τύπο καθαγιασμοῦ μύρου: 


«Εὐχαριστοῦμεν Σοι, Θεὲ Δημιουργὲ τῶν ὅλων. καὶ 
ὑπὲρ τῆς εὐωδίας τοῦ μύρου, καὶ ὑπὲρ τοῦ ἀθανάτου 
αἰῶνος οὗ ἐγνώρισας ἡμῖν διὰ Ἰησοῦ τοῦ παιδός Σου. Ὅτι 
Σοῦ ἐστιν ἡ δόξα καὶ ἢ δύναμις εἰς τοὺς αἰῶνας. Ἀμήν». 


στ. Ἀντίληφη περὶ τῆς Θείας Εὐχαριστίας 


Οἱ πρῶτοι Χριστιανοὶ ἀντιλαμβάνοντο τὴν Θεία 
Εὐχαριστία ὡς πνευματικὴ τροφή, κατ᾽ ἀναλογίαν πρὸς τὴν 
σωματικὴ τροφή. Ἰδοὺ τὶ λέγει Y τρίτη εὐχή: «Σύ, Δέσποτα 
Παντοκράτορ. [...] τροφήν τε καὶ ποτὸν ἔδωκας τοῖς 
ἀνθρώποις εἰς ἀπόλαυσιν, ἵνα Σοὶ εὐχαριστήσωσιν: ἡμῖν 


13 Ἔχει ἰδιαίτερο ἐνδιαφέρον νὰ διερευνήσουμε τὸ πότε συνέβη 
N μεταβολὴ τῆς νοοτροπίας ποὺ ἐκφράζεται διὰ τοῦ λατρευτι- 
χοῦ λόγου, ἀπὸ ἀμειγῶς εὐχαριστιακῆς σὲ ἱκετευτικῆς. 
Εἰκάζουμε ὅτι συνέβη συγχρόνως μὲ τὴν ἐμφάνιση τῆς εἰδικῆς 
ἱερωσύνης, δηλαδὴ τοῦ κλήρου, ὁ ὁποῖος δὲν ὑπῆρχε στὴν ἀρ- 
χέγονη ἐκχκλησίοι. 

δὲ ἐχαρίσω πνευματικὴν τροφὴν καὶ ποτὸν καὶ ζωὴν 
αἰώνιον διὰ Ἰησοῦ τοῦ παιδός Σου». 
Ὅμως: Στὴν μεταγενέστερη ἐποχὴ ἐπεκράτη- 

σε N ἀντίληψη τῆς Θείας Εὐχαριστίας ὡς θυσίας. 

N.B. Ἐπ᾿ οὐδενὶ λόγῳ δὲν ἀμφισβητοῦμε τὸ ὅτι ὁ 
Μυστικὸς Δεῖπνος, y Θεία Εὐχαριστία καὶ ἢ Σταυρικὴ Θυ- 
σία τοῦ Θεανθρώπου εἶναι ἀρρήκτως συνδεδεμένα, ἀποτε- 
λῶντας τρεῖς διαστάσεις ἢ ὄψεις τοῦ αἰωνίου Μυστηρίου 
τῆς Χάριτος. Ὅμως, ὅπως παρατηροῦμε, ὅσον ἀφορᾶ στὴν 
θεία λατρεία, KATH τὴν ἀποστολικὴ ἐποχὴ προτεραιότητα 
στὴν ἀντίληψη τῶν πιστῶν εἶχε Ἡ κατανόηση τῆς Θείας 
Εὐχαριστίας ὡς Ἄρτου τῆς Ζωῆς. "EE ἄλλου, αὐτὴ ἡ 
ἀντίληψη ἐκφράζεται στὴν ὁδηγία τὴν ὁποίαν μᾶς δίδει ὁ 
Σαρκωθεὶς Λόγος: «τὸν Ἄρτον ἡμῶν τὸν ἐπιούσιον δὸς 
ἡμῖν σήμερον». 


ζ. Θεοκεντρικότητα 

Τὸ σημεῖο τοῦτο εἶναι κατὰ τὴν γνώμη µας N 
οὐσιωδέστερη διαφορὰ ποὺ ὑφίσταται μεταξὺ τῆς 
ἀρχέγονης, ἀποστολικῆς λατρείας καὶ τῆς νεώτερης, διότι 
ἀφορᾶ στὸ πῶς τοποθετεῖ O ἄνθρωπος τὸν ἑαυτό του 
ἐνώπιον τοῦ Θεοῦ. 


ς 


Θεοκεντρικότητα σηµαίνει ὅτι Ó Θεὸς ἀποτελεῖ τὴν 
ἀρχὴ καὶ τὸ τέλος τῆς θείας λατρείας, ἐπειδὴ ἀκριβῶς 
ὑπάρχει ἢ ἐπίγνωση ὅτι ὁ Θεὸς εἶναι ἢ ἀρχὴ καὶ τὸ τέλος 


14 Ματθ. 6.11: ἀλλὰ καὶ Λουκ. 11.8: «τὸν Ἄρτον ἡμῶν τὸν ἐπι- 
ούσιον δίδου ἡμῖν τὸ καθ᾽ ἡμέραν». 

τῆς ζωῆς µας. Θὰ μπορούσαμε νὰ φαντασθοῦμε ὅτι ἢ 
λατρεία ἀκολουθεῖ μία νοητὴ γραμμή: ξεκινᾶ ἀπὸ τὸν Θεό, 
καί - ἀκολουθῶντας τὴν πορεία τῶν Θείων Ἐνεργειῶν - 
διέρχεται ἀπὸ τὸν ἄνθρωπο γιὰ νὰ καταλήξει καὶ πάλι στὸν 
Θεό. 


ΣΧΗΜΑΤΙΚΗ ΑΠΕΙΚΟΝΙΣΗ 
ΤΗΣ ΘΕΟΚΕΝΤΡΙΚΗΣ ΛΑΤΡΕΙΑΣ 


Προσφέροντας λοιπὸν λατρεία στὸν Θεῖο Πατέρα 
μας, ἑστιαζόμασθε στὸν Θεὸ καὶ θέτουµε τὸν ἑαυτό µας 
στὴν διάθεσή Του μὲ σκοπὸ τὴν εὐόδωση τοῦ Ἔργου Του 
ἐπὶ τῆς γῆς. Ἔν προκειμένῳ, ἀποδεχόμασθε - καὶ δεχόμα- 
ode ἐντός µας - τὴν Θεία Βασιλεία Του, ὥστε ν᾽ ἀποτελέ- 
σουµε πυρῆνα καὶ χύτταρό της ἐπὶ τῆς γῆς, δίδοντας ἀγαθὴ 
μαρτυρία γιὰ τὴν Ἁγιότητά Του. 

Ἡ λατρεία τῆς ἀποστολικῆς ἐποχῆς εἶναι ὄντως 
θεοχεντρική. Σ᾽ αὐτήν, προτεραιότητα ἔχει ὁ Θεὸς καὶ τὸ 
Ἔργο του: Διαβάζουμε στὴν εὐχὴ τοῦ ἄρτου: «συναχθήτω 
σου ἡ Ἐκκλησία ἀπὸ τῶν περάτων τῆς γῆς εἰς τὴν σὴν 
Βασιλείαν». Ol προσφέροντες λατρεία ἐνδιαφέρονται γιὰ 
τὴν ἐπικράτηση τῆς Θείας Βασιλείας ἐπὶ τῆς γῆς καὶ 
διαθέτουν τὸν ἑαυτό τους σ᾽ αὐτό. Ἀπὸ τὴν ἀποστολικὴ 
λατρεία ἀπουσιάζει ἐντελῶς ἢ ὁποιαδήποτε ἄλλη δέηση. 


Ὅμως: Σὺν τῷ χρόνῳ αὐτὴ ἡ θεοκεντρικὴ 
νοοτροπία χάθηκε. H λατρεία ἔγινε ἀνθρωποχεν- 
τρική. Ἐδῶ ὁ ἄνθρωπος ἀπευθύνεται στὸν Θεὸ µόνο 
καὶ μόνο γιὰ νὰ καλύφει τὶς ἀνάγχες του. Δὲν ἔχει 
ἐπίγνωση τοῦ Θείου Ἔργου, δηλαδὴ τῆς ἐπεκτάσεως 
τῆς Θείας Βασιλείας ἐπὶ τῆς γῆς: ἀδιαφορεῖ γιὰ τὸν 
ρόλο ποὺ καλεῖται νὰ ἀναλάβει στὸ Ἔργο αὐτό. 
Ἀπευθύνεται στὸν Θεὸ μόνον ὡς τὸν Παροχέα 
ἀγαθῶν, ὁ Ὁποῖος δύναται νὰ καλύψει τὶς ἀνάγκες 
του ἢ νὰ ἱκανοποιήσει τὰ «θέλω» του. 2” αὐτὴν τὴν 
νοοτροπία. ἀρχὴ καὶ τέλος εἶναι ὁ ἄνθρωπος... 


Θὰ μπορούσαμε νὰ παραστήσουμε τὴν νοητὴ 
πορεία τῆς ἀνθρωποχεντρικῆς λατρείας ὡς μία 
γραμμὴ Y ὁποία Ἐεχινᾶ ἀπὸ τὸν ἄνθρωπο μὲ τὶς 
ἀνάγκες του καὶ τὰ «θέλω» του, διέρχεται ἀπὸ τὸν 
Θεὸ ὡς Ἐκεῖνον ποὺ δύναται νὰ παράσχει τὴν 
πραγματοποίηση καὶ τὴν ἱκανοποίησή τους, γιὰ νὰ 
καταλήξει χαὶ πάλι στὸν ἄνθρωπο, ὁ ὁποῖος προσ- 
δοχᾶ καὶ ἐλπίζει ὅτι θὰ λάβει τὸ αἰτούμενον. 

ΣΧΗΜΑΤΙΚΗ ΑΠΕΙΚΟΝΙΣΗ 
ΤΗΣ ΑΝΘΡΩΠΟΚΕΝΤΡΙΚΗΣ ΛΑΤΡΕΙΑΣ 


ΘΕΟΣ 


ALEA 
N75 


ΑΛ Pe πος 


η. Ἱερωσύνη 


Ὅπως εἶναι γνωστὸ στοὺς θεολόγους (ἀλλ᾽ ὄχι στὸν 
ἁπλὸ λαό), στὴν πρωτοχριστιανικὴ ἐκκλησία δὲν ὑπῆρχε 
εἰδικὴ ἱερωσύνη. Δὲν ὑπῆρχε κλῆρος, δὲν ὑπῆρχε ἰδιαίτερη 
τάξη ἱερέων ἁρμόδια γιὰ τὴν ἀποχλειστικὴ τέλεση τῆς 
Θείας Εὐχαριστίας. Στὴν ἐποχὴ τῶν ἀποστόλων καὶ τῶν 
διαδόχων τους ἢ τέλεση τῆς Θείας Ευχαριστίας ἐναπόχειτο 
στὸν κάθε Χριστιανό, ἄνδρα ἢ γυναῖκα, ἀφοῦ ὁ κάθε 
Χριστιανὸς εἶναι ἱερέας, ὅπως βεβαιώνει ρητῶς ἡ Ἁγία 
TOO. 5 
15 To ἀκανθῶδες αὐτὸ ζήτημα ἀναπτύσσεται στὸ οἰκεῖο χε- 

φάλαιο TOD ἔργου µας Ἀναζητῶντας τὴν Ἀρχέγονη Θεία Λα- 


τρεία. 

Ὅμως: Γιὰ κάποιους λόγους, σὺν τῷ χρόνῳ 
ἀναπτύχθηκε καὶ υἱοθετήθηκε ἡ ἰδέα τῆς «εἰδικῆς 
ἱερωσύνης», τῆς χωριστῆς ἱερατικῆς τάξεως τοῦ κλή- 
ρου, ὃ ὁποῖος θεωρεῖται ὅτι κατέχει ἀποκλειστικῶς 
τὸ δικαίωµα τῆς ἱερουργίας. 


0. Ἀποτελεσματικότητα 


Μία ἐνέργεια τοῦ Θεοῦ δὲν εἶναι δυνατὸν νὰ εἶναι 
ἀναποτελεσματική. Στὴν Γένεση διαβάζουμε ὅτι ὁ Θεὸς 
«εἶπεν... καὶ ἐγένετο». Kat μάλιστα τονίζεται ὅτι τὸ 
ἀποτέλεσμα τῶν δημιουργικῶν του ἐνεργειῶν ἦταν «καλὸν 
λίαν».5 


Ὡς τέτοια. δημιουργικὴ ἐνέργεια τοῦ Θεοῦ θὰ πρέπει 
νὰ θεωρήσουμε καὶ τὴν ἐπέχταση τῆς Βασιλείας Του στὸν 
κτιστὸ κόσμο, ἐνέργεια Y) ὁποία ἀποτελεῖ γιὰ ἐμᾶς τὸν Νόμο 
τῆς Χάριτος. Καὶ αὐτή, ὅπως κάθε ἄλλη Θεία ἐνέργεια, νο- 
εἴται ὡς ἀποτελεσματική. Ἡ διαφορὰ αὐτῆς ἀπὸ τὶς ἄλλες 
δημιουργικὲς ἐνέργειες τοῦ Θεοῦ εἶναι ὅτι y ἐπέκταση τῆς 
Θείας Βασιλείας ἐπὶ τῆς γῆς πραγματώνεται διὰ τοῦ 
ἐνσάρκου πνευματικοῦ ὄντος: τοῦ ἀνθρώπου. 

Ὅπως ἀναφέραμε καὶ παραπάνω, τὸ μέσον πραγ- 
ματώσεως αὐτῆς εἶναι ἀκριβῶς ἢ - πνευματικῶς ἀναβαθμι- 
σμένη πλέον - Θεία Εὐχαριστία τῆς Καινῆς Διαθήκης. 
Ὅπως ἔχουμε ἐξηγήσει καὶ ἀλλοῦ, O Νόμος αὐτὸς τῆς 
Χάριτος λειτουργεῖ ὡς ἑξῆς: 


16 Γεν. 1.81. 


SITE, 


Ὡς προὐπόθεση, οἱ προσερχόμενοι γιὰ τὴν θεία 
λατρεία ὀφείλουν νὰ ἔχουν ἑνωθεῖ διὰ τῶν δεσμῶν 
τῆς ἀγάπης καὶ νὰ ἔχουν συγκροτήσει µία συλλογικὴ 
μονάδα. 

Διὰ τοῦ ὀρθῶς τελουμένου Μυστηρίου τοῦ Ἄρτου 
καὶ τοῦ Οἴνου, αὐτὴ Y συλλογικὴ µονάδα (τὸ «ἐκχλη- 
σίασµα») θ᾽ ἀποτελέσει Σῶμα Χριστοῦ”, στὸ ὁποῖον 
- εὐλόγως ~ θὰ ἔλθει νὰ σχηνώσει τὸ Πνεῦμα τοῦ 
Θεοῦ, is χομίζοντος τοὺς θησαυροὺς τῶν χαρισμάτων 
του.” Ἀχριβῶς σὲ τοῦτο ἔγχειται ἣ Βασιλεία τοῦ 
Θεοῦ." 


Δὲν θὰ σταθοῦμε στίς - γνωστές, ἄλλωστε - παλαιο- 


χριστιανικὲς μαρτυρίες περὶ τῆς χαρισματικότητος στὶς 


πρῶτες χριστιανικὲς κοινότητες. Θὰ ἑστιασθοῦμε σὲ μία 


πολὺ εὔγλωττη πρόταση ἀπὸ τὴν τρίτη εὐχαριστιακὴ εὐχὴ 


τῆς ἀποστολικῆς λατρείας: «Πρὸ πάντων εὐχαριστοῦμεν 


Σοι ὅτι δυνατὸς εἶ». 


Δυνατὸς δὲν εἶναι ὁ ἰσχυρός. Δυνατὸς εἶναι ἐκεῖνος 


ποὺ δύναται, δηλαδη ποὺ μπορεῖ, νὰ πραγματοποιεῖ ἐκεῖνο 


ποὺ θέλει. Δυνατὸς εἶναι ὁ ἀποτελεσματικός. Τὸ ἴδιο λοιπὸν 

«Ὑμεῖς δέ ἐστε σῶμα Χριστοῦ καὶ μέλη ἐκ μέρους» [Α΄ Κο- 
ρινθ. 12.27]. 

«ναὸς Θεοῦ ἐστε καὶ τὸ Πνεῦμα τοῦ Θεοῦ οἰκεῖ ἐν ὑμῖν», 
ὅπως παραθέτουμε σὲ προηγούμενη ὑποσημείωσι. 

Α΄ Κορινθ. κεφ. 12. 

Γρηγ. Νύσσης: «ὅπερ γὰρ ὁ Λουκᾶς Πνεῦμα Ἅγιον λέγει, 
τοῦτο Ματθαῖος Βασιλείαν ὠνόμασεν» ἐν: Εἰς τὴν προσευ- 
χὴν Λόγοι ε΄. 

τὸ κείµενο τῆς ἀρχέγονης, ἀποστολικῆς λατρείας μᾶς 
βεβαιώνει γιὰ τὴν ἀποτελεσματικότητά της! Κι αὐτὴ y ἰδέα 
ἰσχυροποιεῖται ἀκόμη περισσότερο ἀπὸ τὶς λέξεις «πρὸ 
πάντων»! Λέγουν δηλαδὴ οἱ Ἀπόστολοι στὸν Θεό: Πρὶν 
ἀπὸ ὁ,τιδήποτε ἄλλο, Σὲ εὐχαριστοῦμε, Θεῖε Πατέρα 
μας, ἐπειδὴ εἶσαι ἀποτελεσματικός, δηλαδὴ ἐπειδὴ οἱ 
Θεῖες ἐνέργειές Σου. μέσω αὐτῆς τῆς λατρείας ποὺ μᾶς 
παρέδωσες. φέρουν τὸ προσδοκώµενο ἀποτέλεσμα! Σὲ 
εὐχαριστοῦμε, ἐπειδὴ ἐγκατέστησες τὸ Ἅγιο Ὄνομά Σου 
(δηλαδὴ τὴν Παρουσία Σου) µέσα στὶς καρδιές µας: καὶ 
διότι μᾶς ἐπιτρέπεις νὰ γευθοῦμε ἤδη ἀπὸ τώρα τὴν 
Αἰώνια Ζωὴ καὶ τὴν ὑπερβατικὴ Γνώση. Σὲ εὐχαριστοῦμε, 
διότι μᾶς κατέστησες Σῶμα Χριστοῦ καὶ Ναοὺς τοῦ 
Ἁγίου Σου Πνεύματος. Σὲ εὐχαριστοῦμε, διότι μᾶς 
ἔκανες πολίτες τῆς Θείας Σου Βασιλείας! 


Τὸ δὲ Πνεῦμα τοῦ Θεοῦ, ὅταν σκηνώνει στοὺς 
ἀνθρώπους, δὲν παραμένει οὔτε βωβό, οὔτε ἀδρανές! Ἢ 
παρουσία Του ἐκδηλώνεται μέσῳ ἐχείνης τῆς ἐξαιρετικῆς 
καταστάσεως ἡ ὁποία καλεῖται «χαρισματικότητα». ὅπως 
βεβαιώνεται στὴν Α΄ Κορινθ.: «διαιρέσεις δὲ χαρισμάτων 
εἰσί, τὸ δὲ αὐτὸ Πνεῦμα» [12.4]. «ἑκάστῳ δὲ δίδοται Y 
φανέρωσις τοῦ Πνεύματος πρὸς τὸ συμφέρον. ᾧ μὲν γὰρ 
διὰ τοῦ Πνεύματος δίδοται λόγος σοφίας. ἄλλῳ δὲ λόγος 
γνώσεως κατὰ τὸ αὐτὸ Πνεῦμα, ἑτέρῳ δὲ πίστις ἐν τῷ 
αὐτῷ Πνεύματι, ἄλλῳ δὲ χαρίσματα ἰαμάτων ἐν τῷ αὐτῷ 
Πνεύματι, ἄλλω δὲ ἐνεργήματα δυνάμεων, ἄλλῳ δὲ 
προφητεία. ἄλλῳ δὲ διακρίσεις πνευμάτων. ἑτέρῳ δὲ γένη 
γλωσσῶν, ἄλλῳ δὲ ἑρμηνεία γλωσσῶν. πάντα δὲ ταῦτα 

ἐνεργεῖ TO Ev καὶ τὸ αὐτὸ Πνεῦμα, διαιροῦν ἰδίᾳ ἑκάστῳ 
καθὼς βούλεται» [12.7-11]. 


Ὁ ἴδιος ὁ Σαρχωθεὶς Λόγος περιγράφει ὡς ἑξῆς τὴν 
χαρισματικότητα, ὡς διακριτικὸ σημεῖο τῶν ἀληθινῶν πι- 
στῶν Του: «Σημεῖα δὲ τοῖς πιστεύσασι ταῦτα παρακολου- 
θήσει: ἐν τῷ ὀνόματί µου δαιμόνια ἐκβαλοῦσι: γλῶσσαις 
λαλήσουσι καιναῖς: ὄφεις ἀροῦσι: κἄν τι θανάσιμόν τι 
πίωσι, οὐ μὴ αὐτοὺς βλάψει: ἐπὶ ἀρρώστους χεῖρας 
ἐπιθήσουσι καὶ καλῶς ἕξουσιν» [Μαρκ. 16.17-18]. 

Ἐπίλογος 


Ὁ κόσμος µας ἔχει διπλὸν χαρακτῆρα: εἶναι 


ταυτοχρόνως κόσμος πτώσεως ἀλλὰ καὶ κόσμος χάριτος. 


Κόσμος πτώσεως, ἐπειδὴ φέρει ἐγγενῶς μία τάση 
διαρχοῦς ἀποδιοργανώσεως. Ἀπὸ τὴν ἀρχική του 
κατάσταση φωτὸς καὶ τελειότητος, τὴν ὁποίαν 
μαρτυροῦν ὅλες OL θρησκευτικὲς χοὶ πνευματικὲς 
παραδόσεις τῆς ἀνθρωπότητος, βαίνει πρὸς μία 
προϊοῦσα συσκότιση καὶ ἀταξία. 

Κόσμος χάριτος, ἐπειδὴ διὰ τοῦ Σαρχωθέντος Λόγου 
ὁ κτιστὸς χόσμος ἀποτελεῖ πλέον πεδίον καὶ τόπον 
ἐπεκτάσεως τῆς Θείας Βασιλείας. Βασικὸς παράγων 
τῆς ἐν λόγῳ ἐπεκτάσεως εἶναι ὁ ἄνθρωπος. 


«Τέχνο τοῦ Θείου Πατέρα» εἶναι ἐχεῖνος ὁ ὁποῖος ~ 


ἀφοῦ βίωσε τὸν κόσμο ὡς κόσµο πτώσεως - μοχθεῖ γιὰ νὰ 


τὸν μεταστοιχειώσει σὲ κόσμο χάριτος, µέσα του καὶ γύρω 


του. 


Τίνι τρόπῳ; 
Διὰ τῆς ὀρθῆς λατρείας. 
Γιατί; 


Διότι αὐτὸ τὸ μέσον μᾶς δόθηκε πρὸς τοῦτο ἀπὸ τὸν 


Σαρκωθέντα Λόγο. 

H ὀρθότητα τῆς θείας λατρείας ἀποτελοῦσε ζήτημα 
χεφαλαιώδους σημασίας γιὰ τοὺς Χριστιανοὺς τῆς ἀρχέ- 
γονης ἐκκλησίας. Στὸ ἕβδομο κεφάλαιο τῶν Ἀποστολικῶν 
Διαταγῶν (κείµενο τοῦ 40U αἰῶνα, τὸ ὁποῖον ὅμως διασώζει 
παλαιότερες παραδόσεις), ἀφοῦ πρῶτα περιγραφεῖ ὁ τρό- 
πος τελέσεως τῆς Θείας Εὐχαριστίας (κάπως πιὸ ἀνεπτυγ- 
μένος ἀπὸ τὴν ἀρχικὴ ἐκδοχὴ τῆς Ἀποστολικῆς Διδαχῆς. 
ἀλλὰ στὸ ἴδιο πνεῦμα καὶ νοοτροπία)! δηλώνεται τὸ 
ἑξῆς: 

«Ὃς ἐὰν ἐλθὼν οὕτως εὐχαριστῇ. προσδέξασθε 
αὐτὸν ὡς Χριστοῦ μαθητήν: ἐὰν δὲ ἄλλην διδαχὴν κηρύσ- 
ση παρ᾽ ἣν ὑμῖν παρέδωκεν ὁ Χριστὸς δι ἡμῶν, τῷ 
τοιούτῳ μὴ συγχωρεῖν εὐχαριστεῖν: ὑβρίζει γὰρ ὁ τοιοῦτος 
τὸν Θεὸν ἤπερ δοξάζει». 

Δηλαδή: Ὅποιον βλέπετε νὰ προσφέρει τὴν Θεία 
Εὐχαριστία κατὰ τὸν τρόπο ποὺ μόλις περιγοάφαµε. νὰ 
τὸν δέχεσθε ὡς μαθητὴ τοῦ Χριστοῦ: ἐὰν ὅμως [ὅσον 
ἀφορᾶ στὴν τέλεση τῆς Θείας Εὐχαριστίας] σᾶς διδάσκει 
ἄλλα ἀπὸ ἐκεῖνα ποὺ σᾶς παρέδωσε ὁ Χριστὸς μέσῳ 
ἡμῶν, νὰ μὴ προσφέρετε τὴν Θεία Εὐχαριστία μαζύ του. 
Διότι ἕνας τέτοιος ἄνθρωπος μᾶλλον ὑβρίζει τὸν Θεὸ 
παρὰ τὸν δοξάζει. 

Στόχος τοῦ παρόντος βιβλίου δὲν εἶναι τὸ ν᾿ 
ἀπαξιώσει τὸν σημερινό, λειτουργικὸ τρόπο λατρείας. Θ᾽ 
ἀποτελοῦσε τερατώδη ἀλαζονείο ἀπὸ μέρους μας τὸ νὰ 


21 Βλ. τὸ πλῆρες κείµενο στὸ ἀντίστοιχο κεφάλαιο τοῦ ἔργου 
μας: Ἀναζητῶντας τὴν Ἀρχέγονη Θεία Λατρεία. 

θελήσουμε νὰ ὑποκαταστήσουμε τὴν κρίση τοῦ Θεοῦ! Ἐν 
τούτοις, ὅπως θεωροῦμε ὅτι καταδείξαµε ἐπαρκῶς, γεγονὸς 
παραμένει τὸ ὅτι ὁ σημερινὸς τρόπος λατρείας ἀποκλίνει 
ἀρχετὸ. ἀπὸ ἐχεῖνα ποὺ ὅρισε Σαρχωθεὶς Λόγος καὶ τὰ 
ὁποῖα τηροῦσαν οἱ ἄμεσοι µαθητές Του καὶ οἱ διάδοχοί 
τους. Καὶ τοῦτο ἔχει συνέπειες: μεταξὺ ἄλλων, τὴν ἀπώλεια 
τῆς ἀποτελεσματικότητος, Y ὁποία ἐχδηλώθηκε ἱστορικῶς 
ὡς ἡ χαρισματικότητα, ἔκφραση καὶ ἀπόδειξη τῆς Παρου- 
σίας τοῦ Ἁγίου Πνεύματος! 


Τὶ θὰ εἶχε συμβεῖ, ἐὰν στὴν δισχιλιετῆ παρουσία τῆς 
Ἐκκλησίας ἐπὶ τῆς γῆς. N θεία λατρεία τελεῖτο στὶς ὀρθές 
της βάσεις; Πῶς θὰ ἦταν ὁ χόσμος µας σήμερα. ἐὰν ἢ 
ἀποτελεσματικότητα τῆς λατρείας διέχεε παντοῦ τὴν 
Παρουσία καὶ τὰ χαρίσματο τοῦ Ἁγίου Πνεύματος; H 
ἀπάντηση εἶναι προφανής... 

Αὐτὸ ἀκριβῶς τὸ Ἔργο (κι αὐτὸ ἀκριβῶς τὸ ἰδεῶ- 
δες) καλεῖτο νὰ ὑπηρετήσει καὶ νὰ πραγματώσει N 
Ἐκκλησία. Κι αὐτὸ ἀκριβῶς τὸ Ἔργο καλοῦνται νὰ 
ὑπηρετήσουν - ἔστω χαὶ σήμερα ~ ὅσοι αἰσθάνονται νὰ 
καίει µέσα τους µία θεία φλόγα. ὅσοι νοιώθουν νὰ ρέει στὶς 
φλέβες τους ἢ ζωὴ τοῦ Πνεύματος. 

Ἂς μοχθήσουμε νὰ μετατρέψουμε τὸν κόσµο µας σὲ 
κόσμο Χάριτος! 


Γένοιτο! 

ΔΙΔΛΝΗ ΤΩΝ ΔΩΔΕΝΑ ΛΗΟΣΤΟΛΩΝ. 


Πάτερ ἡμῶν ὁ ἐν τῷ οὐρανώ, ἁγιασθήτω τὸ 
ὄνομά σου, ἐλλέτω ἡ βασιλεία σου, Ye 
ϑήτω τὸ ϑέλημά σου ὡς ἐν οὐρανώ καὶ ἐπὶ γῆς: 
τὸν ἄρτον ἡμῶν τὸν ἐπιούσιον δὸς ἡμῖν σήμε- 
ρον καὶ ἄφες ἡμῖν τὴν ὀφειλὴν ἡμῶν ὡς καὶ 
ἡμεῖς ἀφίεμεν τοῖς ὀφειλέταις ἡμῶν, καὶ μὴ 
εἰσενέγκης ἡμᾶς εἰς πειρασμόν, ἀλλὰ ῥῦσαι ἡμᾶς 
ἀπὸ τοῦ πονηροῦ" ὅτι σοῦ ἐστιν ἡ δύναμις καὶ ἡ 
δόξα εἰς τοὺς αἰῶνας, Tpis τῆς ἡμέρας οὕτω 
προσεύχεσθε. 


Περὶ δὲ τῆς εὐχαριστίας, οὕτως εὐχαριστήσατε: 
πρῶτον περὶ τοῦ ποτηρίου: Εὐχαριστοῦμέν σοι, 
Πάτερ ἡμῶν, ὑπὲρ τῆς ἁγίας ἀμπέλου Δαβὶδ 
τοῦ παιδός σου, ἧς ἐγνώρισας ἡμῖν διὰ ᾿]ησοῦ 
τοῦ παιδός σου’ σοὶ ἡ δόξα εἰς τοὺς αἰῶνας. Περὶ 
δὲ τοῦ κλάσματος Εὐχαριστοῦμέν σοι, Πάτερ 
ἡμῶν, ὑπὲρ τῆς ζωῆς καὶ γνώσεως, ἧς ἐγνώρισας 
ἡμῖν διὰ ᾿]ησοῦ τοῦ παιδός σου" σοὶ ἡ δόξα εἰς 
τοὺς αἰῶνας. “Ὥσπερ ἣν τοῦτο κλάσμα διεσκορ- 
πισμένον ἐπάνω τῶν ὀρέων καὶ συναχϑὲν ἐγέ- 
vero ἕν, οὕτω συναχϑήτω σου ἡ ἐκκλησία ἀπὸ 
τῶν περάτων τῆς γῆς εἰς τὴν σὴν βασιλειαν * 
ὅτι σοῦ ἐστιν ἡ δόξα καὶ ἡ δύναμις διὰ ᾿[ησοῦ 
Χριστοῦ εἰς τοὺς αἰῶνας. Μηδεὶς δὲ φαγέτω 

10 

νο O ποπ ας 
μηδὲ πιέτω ἀπὸ τῆς εὐχαριστίας υμών. αλλ οἱ 
7 , * ” , ` ` ` 
βαπτισϑέντες εἰς ὄνομα Κυρίου: καὶ γὰρ περὶ 
, ` . Pe ` - ` e - 
τούτου εἴρηκεν ὁ Κύριος" Μὴ δῶτε τὸ ἅγιον τοῖς 


΄ 
KUOl. 


185 Κεφ. 4. Mera δὲ τὸ ἐμπλησϑῆναι οὕτως εὐχαριστή- 


190 


195 


200 


Ὁ 5 - , . ” e ` - 
cate: Εὐχαριστοῦμέν σοι, Πάτερ ἅγιε, ὑπὲρ τοῦ 
e . * . . ΄ . - 
ἁγίου ὀνόματος σου, οὗ κατεσκήνωσας ἐν ταῖς 
καρδίαις ἡμῶν, καὶ ὑπὲρ τῆς γνώσεως καὶ πίσ- 

` * . LA ` Í , . - ` 
Tews καὶ ἀδανασίας, ἧς ἐγνώρισας ἡμῖν διὰ 
2]. a - ,“H ` e δύ > ` 

ησοῦ τοῦ παιδός gov: σοὶ ἡ δόξα εἰς τοὺς 
αἰῶνας. Σύ, δέσποτα παντοκριίτορ, ἔκτισας τὰ 
πάντα ἕνεκεν τοῦ ὀνόματός σου, τροφήν τε καὶ 
` w - * , > * , . 
ποτὸν ἔδωκας τοῖς ἀνϑρώποις εἰς ἀπόλαυσιν ἵνα 
σοι εὐχαριστήσωσιν, ἡμῖν δὲ ἐχαρίσω πνευ- 
š ç š : Qe «Ἢν š 
ματικὴν τροφὴν καὶ -οτὸν καὶ ζωὴν αἰώνιον διὰ 
τοῦ παιδός σου. Πρὸ πάντων εὐχαριστοῦμέν 
” . 4 ` . , » . y. 
σοι ὅτι δυνατὸς el: σοὶ ἡ δόξα εἰς τοὺς αἰῶνας. 
; 2 8 ; Eye 
Mojo dre, Κύριε, τῆς ἐκκλησίας σου τοῦ ῥύσα- 
σθαι αὐτὴν ἀπὸ παντὸς πονηροῦ καὶ τελειῶσαι 
αὐτὴν ἐν τῇ ἀγάπῃ σου, καὶ σύναξον αὐτὴν ἀπὸ 
- . 2 . - * ` 
τῶν τεσσάρων ἀνέμων, τὴν ὠγιασϑεῖσαν εἰς τὴν 
σὴν βασιλείαν, ἣν ἡτοίμασας αὐτῆ: ὅτι σοῦ 
. . . > ` ya 
ἐστιν ἡ δύναμις καὶ ἡ δόξα εἰς τοὺς «ovas. 
, ΄ ` . . . * 
᾿Ελϑέτω χάρις καὶ παρελθέτω ὁ κοσμος οὗτος. 
18 

205 Ὡσαινὰ τῷ vid Δαβίδ. El τις ἅγιός ἐστιν, ἐρ- 
χέσδω" εἴ τις οὐκ ἔστι, μετανοείτω" µαραναδά. 
᾿Αμήν. Τοῖς δὲ προφήταις ἐπιτρέπετε εὖχα- 
ριστεῖν ὅσα θέλουσιν. 

* K VK AOS OP EIN 


Eques a Servitio Dei 


Ἀναζητῶντας 
τὴν ἀρχέγονη 
Θεία Λατρεία 


“Eva σύγχρονο βλέμμα στὶς Πηγές 


~ καὶ µία πρόταση 


ΑΘΗΝΑ 2022 


µία εἰσαγωγὴ περὶ τῆς θείας λατρείας, παρουσιάζεται ὁ 
ἀρχέγονος αὐτὸς τύπος στὴν αὐθεντική του μορφὴ καὶ 


Ὁ ἀρχέγονος μυστη- 
ριακὸς τύπος τοῦ 
Ἄρτου καὶ τοῦ Οἴνου, 
τὸν ὁποῖον τελοῦσαν 
οἱ μαθητὲς τοῦ Ἰησοῦ 
καὶ οἱ διάδοχοί τους, 
σώζεται σὲ ἕνα πα- 
λαιοχριστιανικὸ κεί- 
µενο τοῦ πρώτου μ.Χ. 
αἰῶνα: τὴν «Ἀποστο- 
λυκὴ Διδαχή». 

Αὐτὸς ὁ μυστηριακὸς 
τύπος, σύντομος, σα- 
φὴς καὶ ἑστιασμένος, 
λίγα κοινὰ ἔχει μὲ 
τὸν σημερινὸ τρόπο 
λατρείας. 

Στὸ πρῶτο μέρος τοῦ 
βιβλίου, ἔπειτα ἀπὸ 


e 


` 


μελετῶνται τὰ ἰδιαίτερα χαρακτηριστικά του, τὸ ἐννοιο- 
λογικό του περιεχόµενο καὶ ὁ στόχος του. 


Στὸ δεύτερο µέρος παρουσιάζεται µία σύγχρονη πρόταση 


ἀξιοποιήσεώς του. 


~ 39 ~ 


Τὸ παρὸν βιβλίο ἔρχεται νὰ μελετήσει τὴν 
ἀποστολικὴ θεία λατρεία ἀπὸ ἐννέα διαφορετικὲς 
πλευρές, ἀντιπαραβάλλοντας κάθε φορὰ τὴν πραχτι- 
κὴ τῆς ἀρχέγονης λατρείας μὲ τὴν ἀντίστοιχη σημε- 
ρινή, διαπιστώνοντας καὶ τονίζοντας τὶς ὅποιες 


διαφορές μεταξύ τους. 


Καὶ τοῦτο, ἔχοντας συνεχῶς κατὰ νοῦν τὸ 
ἀμείλικτο κριτήριο τῆς ἀποτελεσματικότητος τῆς 
λατρείας, ἡ ὁποία χαρακτήριζε τὴν ἀρχέγονη 


ἐκκλησία. 


